**Note informative cu privire la punctele de pe ordinea de zi a Adunării Generale Ordinare a Acționarilor programată pentru 7 martie 2022**

1. **Alegerea auditorului financiar BDO AUDITORS & ACCOUNTANTS SRL**

Consiliul de Administrație, în efortul constant de a eficientiza cheltuielile cu expertiza financiară, propune alegerea auditorului financiar mai sus menționat, a cărui servicii sunt superioare din punctul de vedere a raportului cost/beneficiu, propune acționarilor, spre aprobare:

- Alegerea auditorului financiar BDO AUDITORS & ACCOUNTANTS SRL, o societate română, având sediul în România, Cluj-Napoca, str. Mihai Eminescu, nr.3, et.1, autorizație nr. 1003/26.11.2010, emisă de Camera Auditorilor Financiari din România, înregistrată la Registrul Comerțului cu nr.J12/2609/2002, având cod unic de identificare CUI 15106663, reprezentată în relațiile cu Societatea de Dl. Apostol Dan Gabriel,pentru un mandat de trei ani, incepand cu data de 08.03.2022 şi mandatarea Consiliului de Administraţie pentru semnarea contractului cu auditorul financiar.

1. **Aprobarea datei de 23.03.2022 ca dată de înregistrare (ex-date 22.03.2022)**

În conformitate cu articolul 86 alineatul (1) al Legii nr. 24/2017 privind emitenţii de instrumente financiare şi operaţiuni de piaţă, Data de Înregistrare este data calendaristică ce serveşte la identificarea acţionarilor care urmează a beneficia de dividende sau de alte drepturi şi asupra cărora se răsfrâng efectele hotărârilor adunării generale a acţionarilor.

Această data va fi stabilită în cadrul adunării generale a acţionarilor şi va fi ulterioară cu cel puţin 10 zile lucrătoare datei adunării generale a acţionarilor. În conformitate cu articolul 2 alineatul (2) litera l) din Regulamentul Autorităţii de Supraveghere Financiară nr. 5/2018 privind emitenţii de instrumente financiare şi operaţiuni de piaţă, Ex – Date este data anterioară datei de înregistrare cu un ciclu de decontare minus o zi lucrătoare, de la care instrumentele financiare obiect al hotărârilor organelor societare se tranzacţionează fără drepturile care derivă din respectiva hotărâre.

În conformitate cu articolul 2 alineatul (2) litera h) din Regulamentul Autorităţii de Supraveghere Financiară nr.5/2018 privind emitenţii de instrumente financiare şi operaţiuni de piaţă, data plăţii este data calendaristică expres specificată, respectiv zz/ll/an, la care rezultatele unui eveniment corporativ, aferente deţinerii de instrumente financiare, sunt datorate, respectiv la care trebuie realizată debitarea si/sau creditarea de sume de bani si/sau instrumente financiare.

În conformitate cu articolul 178 alineatul (4) din Regulamentul Autorităţii de Supraveghere Financiară nr. 5/2018 privind emitenţii de instrumente financiare şi operaţiuni de piaţă, “in cazul evenimentelor corporative ale căror rezultate sunt instrumente financiare, adunarea generală a acţionarilor stabileşte data plăţii în ziua lucrătoare ulterioară datei de înregistrare, aceasta din urmă stabilindu-se cu luarea în considerare inclusiv a termenelor legale necesare înregistrării evenimentului la ORC şi A.S.F.”.

Având în vedere cerinţele legale mai sus menţionate, precum şi ale articolul 176, alineatul (1) din Regulamentul nr. 5/2018 care prevede că odată cu aprobarea unui eveniment corporativ, se vor stabili şi detaliile referitoare la desfăşurarea respectivului eveniment, inclusiv, după caz, ex date, data de înregistrare si data platii,

Având în vedere punctul 2 din cadrul ordinii de zi a Adunării Generale Ordinare a Acționarilor AROBS TRANSILVANIA SOFTWARE SA, convocată pentru 7 martie 2022, respectiv “Aprobarea datei de 23.03.2022 ca dată de înregistrare (ex-date 22.03.2022)”, Consiliul de Administrație al AROBS TRANSILVANIA SOFTWARE SA propune acționarilor, spre aprobare:

* Aprobarea datei de 23.03.2022 ca dată de înregistrare (ex-date 22.03.2022) a acționarilor asupra cărora se răsfrâng efectele hotărârilor adoptate de Adunarea Generală Ordinară a Acționarilor, conform art. 86 din Legea nr. 24/2017.

**3. Împuternicirea Președintelui Consiliului de Administrație pentru a semna în numele acționarilor hotărârile AGOA și pentru a îndeplini orice act sau formalitate cerute de lege pentru înregistrarea hotărârilor AGOA, inclusiv modificarea si semnarea actului constitutiv.**

În conformitate cu articolul 131 alineatul (4) din Legea Societăților nr. 31/1990, pentru a fi opozabile terţilor, hotărârile adunărilor generale ale acţionarilor trebuie depuse la Oficiul Registrului Comerţului. Depunerea trebuie făcută în termen de 15 zile de la data la care aceste hotărâri au fost aprobate, pentru a fi înregistrate în evidenţele Registrului Comerţului şi publicate în Monitorul Oficial al României, Partea a IV-a. De asemenea, acţionarii vor fi informaţi cu privie la hotărârile Adunării Generale Ordinare a Acţionarilor prin intermediul website-ului societăţii (arobs.com și arobsgrup.ro) şi prin intermediul Bursei de Valori Bucureşti.

Având în vedere punctul 3 din cadrul ordinii de zi a Adunării Generale Ordinare a Acționarilor AROBS TRANSILVANIA SOFTWARE SA, convocată pentru 7 martie 2022, respectiv “Împuternicirea Președintelui Consiliului de Administrație pentru a semna în numele acționarilor hotărârile AGOA și pentru a îndeplini orice act sau formalitate cerute de lege pentru înregistrarea hotărârilor AGOA, inclusiv modificarea si semnarea actului constitutiv”, Consiliul de Administrație al AROBS TRANSILVANIA SOFTWARE SA propune acționarilor, spre aprobare:

* Împuternicirea Președintelui Consiliului de Administrație pentru a semna în numele acționarilor hotărârile AGOA și pentru a îndeplini orice act sau formalitate cerute de lege pentru înregistrarea hotărârilor AGOA, inclusiv modificarea si semnarea actului constitutiv.
* Președintele Consiliului de Administrație poate delega toate sau o parte din puterile conferite mai sus oricărei/oricăror persoane competente pentru a îndeplini acest mandat.

Președintele Consiliului de Administrație

Voicu Oprean